  Виталий Пронин 144 мурт вылэ административной уж ӝутэмын. Югдурез утисьёс кунгож сьӧрысь вуэм 530 адямилэн улон но ужан интыосаз вуылӥзы. Югдурез утёнъя министерствоысь миграция ужпумъёсъя управленилэн кивалтӥсез Константин Дубровин ивортэмъя, 144 мурт вылэ административной уж ӝутэмын. Документъёсазы трос тырмымтэос шараямын, азьло аръёсы сямен ик, лэсьтӥськон удысын тыршись мигрантъёслэн.- Матысь дыре Узбекистанысь 2 воргоронэз келяломы вордскем палъёсазы, - вераз Константин Сергеевич. - Депортацилы коньдон висъя элькун бюджет. Кылсярысь, Узбекистанэ билет сылэ ог 15 сюрс манет. Но талы ӵем дыръя уксё сёто шаерысьтымы пӧртэм выжы калыкъёслэн огазеяськонъёссы.Паласькись висёнъёсын яке терроризм мылкыдъёсын кунамы вуись адямиосты шараян вылысь мигрантъёсты тыро-пыдо эскеро специалистъёс: фтизиатръёс, венерологъёс, психолог-психиатръёс, наркологъёс.- Зол эскериськомы ке но, пӧлазы шедё укылтэмъёсыз, - шуиз К. Дубровин. - Та вакытлы ӝутэмын 15 уголовной уж. Узбекистанысь но Украинаысь вуэм 2 воргоронэз пытсэт сьӧры келямы ини. Соос адямиослэсь ваньбурзэс талаллям.Ольга Корепанова Туспуктэм: nazaccent.ru  